**Návrh podmienok pre vyhlásenie verejného obstarávania**

**„Poskytovanie služieb MAD v meste Stará Ľubovňa“**

**Podlimitná zákazka na poskytnutie služby**

***Názov zákazky*:** MAD v meste Stará Ľubovňa

***Predpokladaná hodnota zákazky bez DPH:*** 120 000 €/rok, doba trvania 5 rokov

Počet km podľa cestovných poriadkov cca 83 000 km.

***Opis predmetu zákazky:***

Zabezpečenie mestskej autobusovej dopravy (MAD) podľa platného cestovného poriadku, rozsahu stanovenom mestom, zmluvou o službe, dopravnou licenciou, prepravným poriadkom a tarifou.

Výsledkom verejnej súťaže bude Zmluva o službe, ktorá musí obsahovať všetky podmienky a stanovenú štruktúru. Text návrhu Zmluvy o službe, vrátane jej príloh nesmie obsahovať obmedzujúce alebo inak neprijateľné časti. Uzavretá zmluva o službe nesmie byť v rozpore s oznámením o vyhlásenej súťaži, so súťažnými podkladmi ako aj s ponukou predloženou úspešným uchádzačom.

Súčasťou Zmluvy o službe budú neoddeliteľné prílohy, a to návrh prepravného poriadku, návrh tarifných podmienok MAD, návrh cestovného poriadku, prehlásenie dopravcu, že spĺňa podmienky pre udelenie dopravnej licencie na vykonávanie MAD.

***Podmienky účasti uchádzačov:***

*Osobné postavenie uchádzačov*

Informácie a formálne náležitosti nevyhnutné na vyhodnotenie splnenia podmienok účasti: Uchádzač musí spĺňať podmienky účasti týkajúce sa osobného postavenia podľa § 26 ods. 1 zákona č. 25/2006 Z. z. o verejnom obstarávaní a o zmene a doplnení niektorých zákonov a preukázať ich splnenie dokladmi podľa § 26 ods. 2, resp. ods. 3, 4 zákona o verejnom obstarávaní. Uchádzač zapísaný v zozname podnikateľov môže nahradiť doklady uvedené v § 26 ods. 2 zákona o verejnom obstarávaní predložením potvrdenia Úradu pre verejné obstarávanie o zápise v zozname podnikateľov platnom v čase predkladania ponuky. Doklady sa predkladajú v originálnom vyhotovení alebo ako úradne overené fotokópie týchto dokladov. Ak ponuku predkladá skupina dodávateľov, doklady preukazujúce splnenie podmienok účasti vo verejnom obstarávaní – osobné postavenie, predloží každý člen skupiny osobitne.

*Ekonomické a finančné postavenie*

Informácie a formálne náležitosti nevyhnutné na vyhodnotenie splnenia podmienok účasti: Vyjadrenie banky alebo pobočky zahraničnej banky nie staršie ako 3 mesiace ku dňu predkladania ponuky o schopnosti uchádzača plniť finančné záväzky. V predmetnom vyjadrení banka alebo pobočka zahraničnej banky potvrdí, že uchádzač nie je v nepovolenom debete, v prípade splácania úveru uchádzač dodržuje splátkový kalendár, bežný účet uchádzača nie je predmetom exekúcie. Zároveň uchádzač predloží čestné vyhlásenie, že v iných bankách ako tých, ktorých potvrdenia predkladá, nemá vedené účty ani žiadne záväzky.

*Technická spôsobilosť*

Preukázanie, že na plnenie zákazky má k dispozícii – min. 3 autobusy, resp. 2 autobusy a 1 minibus o počte min. 15 sedadiel. Autobusy ako nízkopodlažné pre nástup osôb zdravotne postihnutých. Prehlásenie o splnení podmienky, že má platné doklady k udeleniu dopravnej licencie k vykonávaniu verejnej pravidelnej autobusovej dopravy (MAD) v zmysle § 53 zák. č. 56/2012 Z. z. o cestnej doprave.

***Ďalšie podmienky:***

1. Podávania návrhov sa môžu zúčastniť podnikatelia – FO a PO

2. Uchádzač musí zabezpečovať verejnú cestnú dopravu dopravnými prostriedkami nie staršími v priemere ako 16 rokov počas celej doby trvania zmluvy (§ 10 ods. 4 písm. a) zák. č. 56/2012 Z. z. o cestnej doprave).

3. Súčasťou ponuky bude návrh Zmluvy o službách v minimálnom rozsahu podľa tejto časti podmienok.

Minimálny rozsah, ktorý musí Návrh zmluvy o službách obsahovať:

1. všetky podmienky a stanovenú štruktúru. Text návrhu Zmluvy o službe, vrátane jej príloh nesmie obsahovať obmedzujúce alebo inak neprijateľné časti. Uzavretá zmluva o službe nesmie byť v rozpore s oznámením o vyhlasenej súťaži, so súťažnými podkladmi ako aj s ponukou predloženou úspešným uchádzačom.
2. identifikačné údaje súťažiaceho, vymedzenie záväzku dopravcu, najmä rozsah prepráv a ich časové rozloženie v záujme zabezpečenia dopravnej obslužnosti územia,
3. autobusové linky alebo skupiny autobusových liniek,
4. určenie podmienok subdodávania, možných subdodávateľov služieb vo verejnom záujme a ich konkrétneho podielu na hodnote týchto služieb,
5. tarifné podmienky, najmä maximálna výška cestovného, vybrané kategórie cestujúcich a osobitné cestovné za ich prepravu,
6. požiadavky na zabezpečenie kvality osobnej dopravy vrátane požiadaviek na konštrukciu, vybavenie a vek dopravných prostriedkov,
7. harmonogram úhrady za služby vo verejnom záujme,
8. kontrolu plnenia záväzku, spôsob preukazovania vynaložených nákladov a dosiahnutých výnosov,
9. nápravné opatrenia a sankcie za neplnenie záväzku,
10. platnosť zmluvy – návrh začiatku plnenia a ukončenia zmluvného záväzku,
11. neoddeliteľné prílohy, a to návrh prepravného poriadku, návrh tarifných podmienok MAD, návrh cestovného poriadku, prehlásenie dopravcu, že spĺňa podmienky pre udelenie dopravnej licencie na vykonávanie MAD.

4. Spôsob určenia ceny:

Cena za obstarávanú službu musí byť stanovená v zmysle zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov a ceny uvedené v ponuke sa považujú za ceny maximálne okrem prípadov, kedy môže dôjsť k jej úprave podľa uvedených podmienok. Navrhovaná cena musí byť stanovená podľa § 3 zákona o cenách.

Ceny budú vyjadrené v eurách (€) a budú platné počas trvania zmluvy. Ak je uchádzač platcom dane z pridanej hodnoty (ďalej len DPH) uvedie navrhovanú zmluvnú cenu bez DPH.

Ak uchádzač nie je platcom DPH, uvedenie navrhovanú zmluvnú cenu, uvedenie nulovú DPH a uvedenie navrhovanú zmluvnú cenu celkom. Na skutočnosť, že nie je platcom DPH upozorní v ponuke.

Uchádzač bude ponúkať komplexné služby na báze „komplexnej zodpovednosti“ tak, aby celková cena ponuky pokryla všetky je záväzky v zmysle súťažných podkladov z hľadiska poskytnutia služby.

Do ceny predmetu zákazky počas platnosti zmluvy bude prípustné premietnuť:

* zmenu sadzby DPH a iných administratívnych opatrení štátu,
* zvýšenie a zníženie ceny z dôvodu zmeny rozsahu predmetu zákazky, len na základe dohody zmluvných strán dodatkom k zmluve,
* zvýšenie ceny z dôvodu zmeny vstupných ekonomicky oprávnených nákladov, len na základe dohody zmluvných strán dodatkom k zmluve.

Vyhlasovateľ požaduje predloženie ceny samostatne na liste označenom ako Príloha č. I tejto výzvy.

V zmysle Nariadenia Európskeho parlamentu a Rady (ES) č. 1370/2007 z 23. októbra 2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107170 úhrada nemôže prekročiť výšku čistého finančného vplyvu, ktorý je vypočítaný v zmysle prílohy uvedeného Nariadenia. Čistý finančný vplyv sa vypočíta na základe vynaložených ekonomicky oprávnených nákladov, výnosov vytvorených v súvislosti s plnením záväzkov vyplývajúcich zo služieb vo verejnom záujme a primeraného zisku.

Výpočet predpokladanej úhrady

Úhradu za služby vo verejnom záujme uchádzač vyčísli v zmysle prílohy č. 2.

Výška predpokladanej úhrady za služby na požadované obdobie 5 rokov

Občianske cestovné: - hotovosť 0,40 €

Dopravná karta 0,30 €

Zľavnené cestovné: - hotovosť 0,20 €

Dopravná karta 0,14 €

Batožina, pes: - hotovosť 0,20 €

Dopravná karta 0,10 €

**Kritérium na vyhodnotenie ponúk** – najnižšia cena za 1 km: hodnota 100%

Prílohy:

Č. 1 – Cestovné poriadky MHD 1 a MHD 2

Č. 2 – Výkaz o výkonoch, nákladoch a tržbách v pravidelnej autobusovej doprave

Spracoval:

Michal Sovič

referent oddelenia výstavby, územného rozvoja a životného prostredia